ORDE do 29 de abril de 2010 pola que se modifica a Orde do 14 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para o financiamento de proxectos de innovación tecnolóxica relacionados co Xacobeo 2010, cofinanciados polo Fondo Europeo de Desenvolvemento Rexional (Feder), no marco do Programa Operativo Feder Galicia 2007-2013, e se procede á súa convocatoria para o ano 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 06/05/2010

Mediante a Orde do 14 de abril de 2010 aprobáronse as bases reguladoras para a concesión, en réxime de concorrencia competitiva, de subvencións para o financiamento de proxectos de innovación tecnolóxica relacionados co Xacobeo 2010, e se procede á súa convocatoria para o ano 2010.
Co obxecto de lograr unha maior eficacia na xestión do procedemento de concesión das subvencións que se regulan na orde mencionada, cómpre introducir nela unha serie de modificacións, polo que
DISPOÑO:
Artigo 1º
Modificación da Orde do 14 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para o financiamento de proxectos de innovación tecnolóxica relacionados co Xacobeo 2010, cofinanciados polo Fondo Europeo de Desenvolvemento Rexional (Feder), no marco do Programa Operativo Feder Galicia 2007-2013, e se procede á súa convocatoria para o ano 2010.
O anexo I da orde mencionada, en que se recollen as bases reguladoras para a concesión das subvencións para o financiamento de proxectos de innovación tecnolóxica relacionados co Xacobeo 2010, modifícase nos seguintes termos:
Un.
Modifícase o artigo 7, número 4, da orde mencionada, que pasará a ter a seguinte redacción:
4. A revisión dos expedientes desta orde de convocatoria poderá ser realizada pola Fundación para o Fomento da Calidade Industrial e o Desenvolvemento Tecnolóxico de Galicia, de acordo co establecido na encomenda de xestión para o ano 2010 realizada pola Consellería de Economía e Industria á dita entidade.
Dous.
O artigo 8, punto 3 a) da orde mencionada queda redactado como segue:
3. A súa composición será a seguinte:
a) O subdirector xeral de Xestión do PGIDIT, ou persoa en quen delegue, que actuará como presidente.
Tres.
O artigo 16.1º, parágrafo primeiro, da orde mencionada queda coa seguinte redacción:
1. Para cobrar a totalidade da subvención concedida, o beneficiario deberá presentar nos lugares sinalados no artigo 2º desta convocatoria, e na data límite do 30 de setembro de 2010, un exemplar da seguinte documentación.
Catro.
O artigo 16, punto 1 c) queda redactado así:
c) Xustificación do pagamento: transferencia bancaria, certificación bancaria ou extracto de pagamento. En ningún caso se admitirán xustificantes de pagamento con data posterior ao 30 de setembro de 2010. Nestes documentos deberán estar claramente identificados o receptor e o emisor do pagamento, a satisfacción do importe total da factura e o concepto a que corresponden.
Cinco.
Suprímese o número 7 do artigo 16.
Artigo 2º
O prazo de presentación de solicitudes será dun mes contado a partir do seguinte ao da publicación desta orde no Diario Oficial de Galicia, e mantense a validez das presentadas con anterioridade a esta modificación, ao abeiro da Orde do 14 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para o financiamento de proxectos de innovación tecnolóxica relacionados co Xacobeo 2010, cofinanciados polo Fondo Europeo de Desenvolvemento Rexional (Feder), no marco do Programa Operativo Feder Galicia 2007-2013, e se procede á súa convocatoria para o ano 2010.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de abril de 2010.
Javier Guerra Fernández
Conselleiro de Economía e Industria